જાપાનની જાણીતી કાર નિર્માતા કંપની હોન્ડા મોટર એક નવી એડવાન્સ્ડ ડ્રાઇવર-એસિસ્ટિવ સિસ્ટમ રજૂ કરવા જઇ રહી છે. જેનું નામ હોન્ડા સેન્સિંગ રાખવામાં આવ્યું છે, જેને ટૂંક સમયમાં જાપાનીઝ માર્કેટમાં લોન્ચ કરવામાં આવશે. હોન્ડા મોટર્સ દ્વારા હાથ ધરવામાં આવેલી આ વધુ એક પહેલ સમાન છે. હોન્ડા સેન્સિંગ બે પ્રકારના સેન્સરનું કોમ્બિનેશન છે, જે વિવિધ લાક્ષણિકતાઓ ધરાવે છે. એક છે મિલિમીટર વેવ રડાર, જેને ફર્સ્ટ ગ્રીલમાં ફીટ કરવામાં આવશે જ્યારે બીજું છે, મોનોકુલર કેમેરા જે વિન્ડસ્ક્રીનની ઉપર લગાવવામાં આવશે.